Dekan-trappe - Wikipedia
Die Dekan-trappe naby Matheran, oos van Moembaai.
Die Dekan-trappe naby Pune.
Die Dekan-trappe is ’n groot eruptiewe provinsie op die Dekan-plato van Indië en een van die grootste vulkaniese gebiede op Aarde. Hulle bestaan uit talle lae gestolde basaltlawa wat altesaam meer as 2 000 m dik is en ’n gebied van 500 000 km² beslaan.
2 Voorgestelde verband met die Shiva-krater
Die Dekan-trappe is tussen 60 miljoen en 68 miljoen jaar gelede aan die einde van die Kryt-periode gevorm. Die grootste deel van die vulkaanuitbarstings het sowat 66 miljoen jaar gelede plaasgevind en sowat 30 000 jaar geduur.
Die oorspronklike gebied wat deur lawa oorvloei is, word geraam op tot 1,5 miljoen km², sowat die helfte van die huidige Indië. Die gebied is tot sy huidige grootte gekrimp deur erosie en plaattektoniek; dit is tans sowat 512 000 km² groot.
Voorgestelde verband met die Shiva-kraterWysig
’n Geologiese struktuur bestaan in die seebodem aan die weskus van Indië wat deur sommige beskou word as ’n moontlike impakkrater, die Shiva-krater. Dit is ook sowat 66 miljoen jaar oud, nes die Dekan-trappe. Dié wetenskaplikes glo die impak het die vulkaniese uitbarstings van die Dekan-trappe aan die gang gesit. Die huidige konsensus is egter dat Shiva nie ’n impakkrater is nie.
↑ "India's Smoking Gun: Dino-killing Eruptions." ScienceDaily, 10 Augustus 2005.
↑ Chatterjee, Sankar. "The Shiva Crater: Implications for Deccan Volcanism, India-Seychelles Rifting, Dinosaur Extinction, and Petroleum Entrapment at the KT Boundary." Paper No. 60-8, Seattle Annual Meeting, November 2003.
↑ Mullen, Leslie (2 November 2004). "Shiva: Another K-Pg Impact?". Spacedaily. Besoek op 20 Februarie 2008. - original article at source
↑ Moskowitz, Clara (18 Oktober 2009). "New Dino-destroying Theory Fuels Hot Debate" (in Engels). space.com. Geargiveer vanaf die oorspronklike op 24 Desember 2010.
Die teorie dat vulkane die dinosourusse uitgewis het
Wikimedia Commons het meer media in die kategorie Uitwissing.
Ontsluit van "https://af.wikipedia.org/w/index.php?title=Dekan-trappe&oldid=2205750"
Last edited on 15 Junie 2020, at 02:20
Die bladsy is laas op 15 Junie 2020 om 02:20 bygewerk.